C 177/8
LT
Europos Sąjungos oficialusis leidinys
2023 5 17
2022 m. gruodžio 13 d., antradienis
4. dar kartą ragina Komisiją atsižvelgti į Sąjungos įsipareigojimus pagal tarptautinius susitarimus, kaip antai Paryžiaus klimato susitarimą ir Jungtinių Tautų biologinės įvairovės konvenciją bei Jungtinių Tautų darnaus vystymosi tikslus; pakartoja savo raginimą prie įgyvendinimo aktų projektų pridėti aiškinamąjį memorandumą, kuriame būtų paaiškinta, kaip tuose aktuose laikomasi žalos nedarymo principo (21); 5. palankiai vertina tai, kad Komisija 2020 m. rugsėjo 11 d. laiške EP nariams pagaliau pripažino, jog priimant sprendimus dėl GMO leidimų reikia atsižvelgti į tvarumą (22); vis dėlto reiškia didelį nusivylimą, kad nuo to laiko Komisija ir toliau suteikia leidimus į Sąjungą importuoti GMO, nepaisydama nuolatinių Parlamento ir daugumos valstybių narių, balsavusių prieš, prieštaravimų; 6. ragina Komisiją dėl išaugusio papildomų herbicidų naudojimo ir padidėjusios grėsmės biologinei įvairovei, maisto saugai ir darbuotojų sveikatai neleisti importuoti herbicidams atsparių genetiškai modifikuotų kultūrinių augalų; 7. tikisi, kad Komisija savo įsipareigojimą (23) pateikti pasiūlymą, kuriuo užtikrinama, kad Sąjungoje uždraustos pavojingos cheminės medžiagos nebūtų gaminamos eksportui, įvykdys skubiai ir laiku, kad jį būtų galima priimti dar šią kadenciją; 8. ragina Komisiją nedelsiant sustabdyti Brazilijoje ir Argentinoje auginamų genetiškai modifikuotų sojų importą – prireikus pagal Reglamento (EB) Nr. 178/2002 53 straipsnį, kol bus įdiegti veiksmingi teisiškai privalomi mechanizmai, kuriais užkertamas kelias Sąjungos rinkai pateikti produktus, siejamus su miškų naikinimu ir susijusiais žmogaus teisių pažeidimais; 9. pabrėžia, kad 2020 m. gruodžio 17 d.
Europos Parlamento priimtuose pakeitimuose dėl pasiūlymo dėl Europos Parlamento ir Tarybos reglamento, kuriuo iš dalies keičiamas Reglamentas (ES) Nr. 182/2011 (24), kuriuos Parlamentas priėmė kaip derybų su Taryba pagrindą, nurodoma, kad Komisija nesuteikia leidimo naudoti GMO, kai už tai balsuodamos valstybės narės nesurinko kvalifikuotos balsų daugumos; primygtinai ragina, kad Komisija gerbtų šią poziciją, ir ragina Tarybą tęsti savo darbą ir skubiai priimti bendrą požiūrį dėl šio dokumento; 10.
paveda Pirmininkei perduoti šią rezoliuciją Tarybai ir Komisijai bei valstybių narių vyriausybėms ir parlamentams.
(21) (22) (23)
2020 m. sausio 15 d. Europos Parlamento rezoliucijos dėl Europos žaliojo kurso (OL C 270, 2021 7 7, p. 2) 102 dalis.
https://tillymetz.lu/wp-content/uploads/2020/09/Co-signed-letter-MEP-Metz.pdf Kaip nurodyta 2020 m. spalio 14 d.
Komisijos komunikato „Cheminių medžiagų strategija tvarumui užtikrinti“ (COM(2020)0667) priede, https://eur-lex.europa.eu/legal-content/LT/TXT/?uri=COM:2020:667:FIN.
OL C 445, 2021 10 29, p. 257.
(24)